На основу члана 4 Закона о јавним службама ("Службени гласник Републике Србије", бр.42/91, 71/94 и 79/05) и члана 37 Статута Града Ниша ("Службени лист Града Ниша", бр.88/2008),

Скупштина Града Ниша, на седници од \_\_\_\_\_\_\_\_\_\_\_ године, дoнела је

**O Д Л У К У О**

 **ИЗМЕНАМА ОДЛУКЕ О ОСНИВАЊУ УСТАНОВЕ**

**ДЕЧИЈЕ ОДМАРАЛИШТЕ "ДИВЉАНА"**

Члан 1.

 У Одлуци о оснивању Установе Дечије одмаралиште „Дивљана“ („Службени лист Града Ниша“, број 84/09, 94/10 и 20/11), у члану 3. став 1. мења се и гласи:

„Седиште установе је у Нишу, улица Војводе Мишића број бр.46 б / IV – 7.“

Члан 2.

 Члан 4. Одлуке мења се и гласи:

„Члан 4.

 Установа се оснива за обављање претежне делатности:

 -55.20 - Одмаралишта и слични објекти за краћи боравак.

 Допунске делатности Установе су:

 - 55.30 - Делатност кампова, ауто-кампова и кампова за туристичке приколице,

 - 85.51 – Спортско и рекреативно образовање и

 - 85.59 – Остало образовање.

Установа не може мењати делатност без сагласности оснивача.“

Члан 3.

 Установа је у обавези да усагласи статут са овом одлуком у року од 30 дана од дана ступања на снагу ове одлуке.

Члан 4.

Ова одлука ступа на снагу осмог дана од дана објављивања у "Службеном листу Града Ниша ".

 Број: \_\_\_\_\_\_\_\_\_\_\_\_\_\_\_\_

 У Нишу, \_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

 Председник

 Проф. др Миле Илић

 **О б р а з л о ж е њ е**

 Правни основ за доношење ове Одлуке је садржан у члану 4. Закона о јавним службама, којим је прописано да „Установу, предузеће и други облик организовања за обављање делатности односно послова из члана 3. овог закона могу основати: Република, аутономна покрајина, град, општина и друга правна и физичка лица“. Чланом 13. истог Закона је прописано да оснивач установе доноси акт о оснивању који, између осталог, садржи седиште и делатност установе.

 Установа Дечије одмаралиште „Дивљана“ доставила је Управи за образовање иницијативу за измену Одлуке о оснивању Установе Дечије одмаралиште „Дивљана“ („Службени лист Града Ниша“ број 84/09, 94/10 и 20/11) у делу који се односи на седиште и делатност Установе.

 У Иницијативи су навели да је Установа променила седиште због раскида претходног и закључења новог Уговора о закупу просторија у којима се налази седиште Установе, тако што би седиште Установе, уместо у Нишу, улица Јована Скерлића бр. 3, локал 7., било у Нишу, улица Војводе Мишића број бр.46 б / IV – 7.

 Такође је предложена и допуна делатности Установе следећим делатностима:

-85.51–Спортско и рекреативно образовање

Ова делатност обухвата обучавање у спортским активностима које је намењено групама или појединцима а које се обавља у камповима или школама. Овим су такође обухваћени и спортски кампови са обавезном наставом и преноћиштем и дневни кампови;

-85.59–Остало образовање

Ова делатност обухвата образовање које није дефинисано према степенима образовања, обуку за рад на рачунару, верску поуку, обуку за преживљавање у природном окружењу, чиме би понуда Установе била употпуњена и чиме би се створили услови за успешније пословање.

На основу изложеног, предлаже се доношење Одлуке о изменама Одлуке о оснивању Установе Дечије одмаралиште „Дивљана“.

 По овлашћењу-начелник

 Управе за образовање

 \_\_\_\_\_\_\_\_\_\_\_\_\_\_\_\_\_\_\_\_\_

 Jeлица Велаја

**ЧЛАНОВИ ОДЛУКЕ КОЈИ СЕ МЕЊАЈУ**

 Члан З.

Седиште Установе је у Нишу, улица Јована Скерлића бр. 3, локал 7.

Установа не може променити седиште без сагласности Скупштине Града.

Члан 4.

Установа се оснива за обављање претежне делатности:

-55.20 - Одмаралишта и слични објекти за краћи боравак

Допунска делатност Установе је:

-55.30 - Делатност кампова, ауто-кампова и кампова за туристичке приколице.

Установа може обављати и друге делатности утврђене статутом уз сагласност

Скупштине Града.